Industria sailburuak Arabako Teknologi Parkearen eraikin sinboloa izango dena inauguratu du\nUrtearen hasieratik orain arte, EKPak kudeatutako Euskadiko kirol-portuek iragaitzazko 2.073 ontzi hartu dituzte; beraz, % 20ko gehikuntza egon da\nIRAGARKIA, Ondare eta Kontratazio Zuzendaritzarena, Euskal Autonomia Erkidegoko Administrazioaren jabetzako eraikin bat besterentzeko enkante publikoa argitara ematen duena.\nAGINDUA, 2016ko otsailaren 22koa, Enplegu eta Gizarte Politiketako sailburuarena. Horren bidez erabaki da Bilboko Zorrotzako Zazpilanda Multzora zabaltzea Birgaitze Integratuko Areentzako oro har finkatuta dagoen finantzaketa kualifikatua.\nEDIKTUA, gehiegizko edukierari buruz bideratutako 808/2015 jabari-espedientearen ondoriozkoa.


Beñat Turrientesek Realeko lehen taldearekin debuta egin zuen - Goierriko Hitza : Goierriko Hitza\nBeñat Turrientesek Realeko lehen taldearekin debuta egin zuen atzo, Elxeren aurka. Hasieratik aritu zen, eta ongi aritu: jokoan asko hartu zuen parte eta bizpahiru jaurtiketa ere egin zituen. Imanol Alguacil entrenatzaileak 84. minutuan kendu zuen zelaitik; zaleek txalo artean agurtu zuten, eta entrenatzaileak ere loreak bota zizkion prentsaurrekoan. Realak 1 eta 0 irabazi zuen, bide batez.\nTurrientesek “pozik” zegoela aitortu zuen, “edozein txuri-urdinen ametsa betetzeagatik”. Ingurukoekin oroitu zen, baita ere bere aitarekin.\nUna publicación compartida de Beñat Turrientes (@tuurrii8)\nRealak bi partida jokatu zituen pasa den astean. Ostegunean, Granadaren aurka, Aritz Elustondo beasaindarra izan zen protagonista. Bi gol sartu zituen.


Correosek bost seilu igorri ditu “Todos con Lorca” (Guztiok Lorca herriarekin) lelopean. Seiluetan birsortu da Murtziako herri horrek duen arkitektura- eta arte-ondare aberatsaren zati bat, eta, zehazki, duela gutxi gertatu den lurrikararen eragina jaso duena. Jaulkipen honen bitartez, Correosek laguntza eman nahi du herritar guztiok kontzientzia har dezagun ondare hori berreskuratzeak duen garrantziaz.\nBaratzeetako Andre Mariaren Santutegian (Santuario de la Virgen de las Huertas) Lorca herriko zaindariaren irudia gordeta dago. Han komentu frantziskotar bat eraiki zen, eta frantziskotarren ordenak Lorcan izan zuen lehen kokapena izan zen. 1653an, uholde batek suntsitu zuen XV. mendearen amaierako eraikin hori. XVIII. mendearen erdialdera tenplu eta komentu berriko lanak amaitu ziren; komentua erabilia izan zen XIX. mendeko desamortizazioa arte.\nGaztelua, arabiar jatorrikoa, mendixka baten gainean dago, eta hortik hiri osoa ikusten da. Bi dorre ditu, Alfonsina eta Espolón izenekoak. Biak kristauek eraiki zituzten XIII. eta XV. mende bitartean.\nLorcako Udala eraikin harrigarria bezain erakargarria da. Antonio eta Manuel Caro eskultoreek dekoratu zuten 1678an, eta dekorazioak Errenazimentuko ñabardurak ditu. Eskultore horiek errege-armarria eta hiriko armarria egin zituzten. Arkupeak Ortiz de la Jara maisuaren lana dira, eta 1737 inguruan egin zituen. Erdiko balkoiak duen forjaketa Agustín Manzano errementariak egin zuen 1740an. Eraikinaren gainerako apaingarriak, Justizia eta Karitatea eskulturak eta armarri berriak Juan de Uzetak egin zituen 1739an.\nGuevara Jauregiak edo Zutabeen Jauregiak (Palacio de Guevara edo “De las columnas”) atelada eta fatxada ederrak ditu, guztiz barrokoak. Eraikina Guevaratarren maiorazkoarena izan zen. Juan de Guevara García de Alcaraz jaunak, Santiagoren Ordenako zaldunak, bultzatu zituen eraldaketak, benetan egokiak izan zirenak: 1691 eta 1705 urte bitartean erakargarritasun handiko eskailera nagusia, aparteko fatxada eta patioa eraikitzeko agindua eman zuen.\nSan Patricio kolegio-elizak (Colegiata de San Patricio) monumentu-itxura du, bai fatxada nagusian, bai albokoetan. Errenazimentuko eta barrokoko ezaugarriak dituzte bistan dauden eraikuntza-elementuek. Garrantzi horretako eraikin guztiekin gertatu bezala, eraikina egiteko lanek luze iraun zuten; egitura arkitektonikoa 1714an bukatu zuten. Ondorengo urteetan barruko eta kanpoaldeko apainketa-lanak egin ziren, kolegio-elizak gaur egun duen itxura erabat osatu arte.


Presoak "legediaren eta bakarkako irizpideen arabera" hurbiltzeko asmoa azaldu du Marlaskak | Politika | Berria\nPresoak "legediaren eta bakarkako irizpideen arabera" hurbiltzeko asmoa azaldu du Marlaskak\nUdan eginiko urrats eskasak baliatu ditu Espainiako Barne ministroak PPri erantzuteko: "Uztailetik zenbat lekualdatze egin dira?".\nFernando Grande-Marlaska, gaur Espainiako Kongresuan eginiko agerraldian. Fernando Alvarado / EFE\nFernando Grande-Marlaska Espainiako Barne ministroak agerraldi bat egin du gaur Espainiako Kongresuan, hark eskatuta, besteak beste azalpenak emateko Pedro Sanchezen gobernuak euskal presoekiko ezarri nahi duen espetxe politikaren inguruan.\nXehetasunik ez du eman, ordea. Azaldu du "bakarkako trataera" emango diela presoei, eta "legaltasuna beteko" duela. Gogorarazi du espetxe administrazioaren helburua, zigorrak betetzen direla bermatzeaz gain, presoen gizarteratzea dela, eta hori ez dela salbuespen euskal presoen kasuan: "Eboluzio positiboaren zantzuak eman dituzten presoei graduz aldatzeko eta Euskal Herriratzeko aukera eman zaie".\nGrande-Marlaskaren esanetan, hirugarren gradua lortzeko baldintzak Espainiako Zigor Kodearen 72.6. artikuluan jasotzen dira: "Erantzukizun zibila ordaintzea, bitarteko terroristak uztea, barkamena eskatzea eta autoritateekin elkarlanean aritzea". Hori horrela, azaldu du Olga Sanz Martin eta Xabier Moreno Ramajo presoak Basauriko kartzelara lekualdatzeko erabakia "hirugarren gradua betez" hartu zela: "Sanzi otsailean eman zitzaion hirugarren gradua, PP agintean zegoenean. Morenori, apirilean, PPk gobernatzen zuenean. Aurretik, 2016an, Madrildik Villabonara eraman zituzten; ez zen inor kexatu".\n203 preso lehen graduan\nDatuak ere eman ditu: 203 euskal preso lehen graduan daude, 28 bigarren graduan eta bi hirugarrenenean —Sanz eta Moreno—. Horietatik 205 gizonak dira eta 28 emakumeak. Gradu aldaketari dagokionez, gogorarazi du euskal presoen egoeraz txosten bat eskatu zuela PPren gobernuak otsailean. Txosten hori erabiliko dute gradu aldaketak aztertzeko.\nBestalde, azpimarratu du presoak espetxez aldatzea ez dela "onura" bat; onurak, espetxe legeriaren arabera, zigorrak betetzeko denborari egiten diola erreferentzia, eta jada "lanean" ari direla gaineratu du, "lasai" eta kasuz kasu aztertzen. Sakabanaketa politka aldatu beharra babestu du: "ETA garaitua izan da. Sakabanaketa arrakastatsua izan da ETAren terrorismoaren aurkako borrokan". Gogorarazi du PPren gobernuak, Jorge Fernandez Diaz ministro ohiaren bidez, espetxe politika moldatzeko asmoa agertu zuela ETA deseginez gero.\nGrande-Marlaskak galdera batekin erantzun dio PPri: "Uztailetik zenbat lekualdatze egin dira? Egongo dira, baina legediaren, objektibotasunaren eta bakarkako irizpideen arabera. Horrez gain, biktimekiko "konpromiso irmoa" agertu du: "Haiekin harremanetan jarriko naiz urrats bakoitzean. Ez dugu kritika faltsurik edo biktimak erabiltzerik onartuko. Koherentzia eta leialtasuna eskatzen dut".\n"Legezkoa, bai; derrigorrezkoa, ez"\nPPko diputatu Mari Mar Blanco oso gogor mintzatu zaio Grande-Marlaskari, kritikatuta presoak gerturatzea "legezkoa" izan daitekeela, baina "derrigorrezkoa, ez". Blancoren hitzetan, espetxe politika ez zegoen PPren agendan hura gobernuan zegoenean, ezta PSOErenean ere: "Hori aldatu da zentsura mozioaren ostean". Horrela, espetxe politika aldatzeko asmoa eta Poliziaren Biktimen Legearen aurkako helegitea erretiratu izana EAJri eta EH Bilduri eginiko ordain gisa ulertu du PPk: "Biktimen memoria ezin da erabili bost botoren truke [EAJko parlamentari kopurua]".\nGainera, Blancok gogora ekarri du Grande-Marlaskak epaile zen garaian emandako ebazpen bat: "2015ean 71 urteko preso bat gerturatzeari uko egin zenion, biktimekiko errespetuz". Haren ustez, ETA desegin eta gero, "egiazko kontakizun bat osatzea" dagokie orain PPri eta PSOEri: "Garaile eta garaituena".\n"Independentistei eta bilduetarrei bidesaria" pagatzea egotzi dio Miguel Angel Gutierrez Ciudadanoseko diputatuak Grande-Marlaskari, eta eskatu dio ez dezala "ETA saritu hiltzeari uzteagatik".\nBestela jardun du Marian Beitialarrangoitia EH Bilduko diputatuak. "Harrituta" azaldu da ministroak agerraldia eskatu duelako baina pausorik ematen ez duelako: Ulertzen dut PPren eta Ciudadanosen jarreragatik dela". Gogorarazi du gerturatzea preso orori dagokion eskubidea dela eta horretarako baldintzarik ez dagoela. Eta galdera erantsi du: "Noizko adierazpenekin bat datozen ekintzak?".\nPresoak gerturatzea eta gradu aldaketa gai ezberdinak direla ohartarazi du Beitialarrangoitiak: "Lehen gradutik bigarrenera igarotzeko behar den bakarra da arrisku handiko presoa ez dela frogatzea". Oroitarazi duenez, bigarren gradura igarotzeko eskatu duten euskal preso guztiei ezezkoa erantzun die espetxe administrazioak, horiek kartzeletan gatazkarik izan ez badute ere.\nETAren aurkako jardunean PPk "akordio guztiak apurtu" zituela azpimarratu du Mikel Legarda EAJko diputatuak, eta, Beitialarrangoitiarekin bat eginez, gogorarazi du preso orori dagokiola senide eta ingurukoengandik gertu egoteko eskubidea.


Ekonomia feminista ulertzeko hainbat klabe - Gaiak - Euskonews\nMertxe LARRAÑAGA SARRIEGI, Ekonomia Aplikatua I. UPV/EHU\nGaur egun, ekonomia feminista deitzen duguna XX. mendeko bigarren erdialdean hasi zen indartzen, eta indartze hori batez ere mendebaldeko emakumeen eskutik etorri zen. Izenak adierazten duen bezala, ekonomia feminista ekonomiatik eta feminismotik abiatzen da. Gainera, lotura estuak ditu beste diziplina batzuekin, hala nola soziologiarekin, antropologiarekin edota politikarekin. Lotura horiek, egile batzuek kritikatu arren, aberasgarriak direla uste dugu, ikuspuntu, hizkuntza eta analisi diferenteak barneratzea ekartzen duelako.\nEkonomia feminista ez da pentsamendu monolitikoa, hau da, nahiz eta ohikoa izan ekonomia feministaz hitz egitean singularrez mintzatzea, ez da pentsamendu korronte bakarra, ez baitago feminismo bakarra, ezta ekonomiaren ikuspegi bakarra ere.\nAniztasuna esparru askotan nabaritzen da: arazoen irakurketa ez da beti berdina izaten, helburuak eta, batez ere, lehentasunak desberdinak izan daitezke, eta analisi ekonomikoak ere ez dira metodo berdinekin egiten. Hala ere, ekonomia feministako egileek ezaugarri batzuk partekatzen dituzte. Haietako bat errealitatearekiko ikuspegi kritikoa da, hau da, desberdintasun sozialak eta, batez ere, genero desberdintasunak asko kezkatzen dituzte. Bestalde, ez datoz bat ekonomia ortodoxoak emandako azalpenekin errealitatea aztertzeko orduan. Ondorioz, ekonomian emantzat jotzen diren hainbat kontzeptu zalantzan jartzen dituzte. Hirugarrena (aurrekoekin oso lotuta) errealitatea aldatzeko nahia litzateke. Beraz, gizarte eta mundu justu eta berdinaren aldeko apustu garbia egiten dute, nahiz eta bideak diseinatzeko orduan arazoak, zalantzak eta desadostasunak sortzen diren.\nEkonomia feministaren kezka nagusien artean munduan dauden eta handitzen ari diren ezberdintasunak daude, bereziki emakumeek eremu guztietan baina, batez ere, eremu sozioekonomikoan pairatzen dituztenak. Generoa lehen mailako aldagaia da eta jendarteko prozesu guztietan eragiten du. Genero desberdintasunak identifikatu eta modu sakonean aztertzea guztiz beharrezkoa da eta, hori egiteko, analisi ekonomikoak datuetan oinarritzen dira. Gaur egun, indikatzaile ekonomiko asko sexuaren arabera adierazten dira, baina hori nahiko berria da eta, neurri batean, feminismotik egindako lanari esker lortu da. Datuen esparruan aurrerapausuak handiak izan arren, badago oraindik ere zeregina. Adierazle nagusiak emakumeentzat eta gizonentzat ematen dira, baina hutsuneak hortik haratago joan nahi denean agertzen dira. Oso garrantzitsua da sexua beste aldagai batzuekin gurutzatzea (adibidez, klasea, jatorria eta adina) emakume eta gizonen datu orokorrak batezbestekoak direlako eta horien atzean desberdintasunak ugariak izaten direlako. Beste hutsune nabarmen bat ikusten da eremu geografiko handietatik txikietara heldu nahi denean. Zenbat eta txikiagoa izan eremua, orduan eta nabarmenagoa da datu falta, eta tokiko errealitatea ezagutzea inportantea da, estatu handien baitan errealitate sozioekonomikoak oso anitzak izaten direlako.\nEkonomia feministak gehien landu duen gaia lanen ingurukoa da, eta lan kontzeptuaren erabilera bera ere zalantzan jarri du. Lehenik eta behin, etxeak produktoreak direlabaieztatzen da, eta ez bakarrik kontsumitzaileak eta produkzio faktoreen jabeak. Are gehiago, etxeko kideek eta, batez ere, emakumeek ekoiztutako ondasunak eta zerbitzuak funtsezkoa dira jendearen ongizaterako, eta merkatuko produkzio askok baino eragin handiagoa dute gure bizi kalitatean. Beraz, per capita errenta bezalako adierazleak ez dira egokiak ongizatea neurtzeko, merkatuan bakarrik oinarritzen direlako. Gainera, gure bizitza mailarako garrantzitsuak izateaz gain, sistemaren funtzionamendurako ere ezinbestekoak dira. Nola moldatuko litzateke merkatua bera bakarrik? Zenbateko soldatak ordaindu beharko lituzkete enpresek? Kapitalismoak ez luke asko iraungo ordaindu gabeko lanik gabe. Baina nola lan hauek analisi ekonomikoetatik kanpo gelditu diren, ordaindutako eta ordaindugabeko lanen arteko loturak ere aztertu gabe gelditu dira\nAnalisi ekonomikoak beste esparru batzuetara zabaltzeko ahaleginak egin dira, eta ohiko ekonomia-analisi horiek familia gatazkarik gabeko gunetzat hartu ohi dute. Adibidez, Gary S. Becker ekonomistak, hainbat arazo metodologiko konpontzeko, “etxeko buru eskuzabalaren” irudia erabili zuen. Diktadore onbera horrek bere ongizate funtzioan etxeko gainerako lagunen funtzioak batzen zituen. Jokabide hori ez dator bat ekonomia neoklasikoaren oinarrizko printzipio batekin, indibidualismo metodologikoaren printzipioarekin, alegia. Diktadore onberak ez du betetzen “homo economicus” delakoaren funtsezko ezaugarri bat, hots, berekoikeria. Beckertar familian, batzuk berekoiak dira, baina beste batzuk eskuzabalak. Baina diktadore onbera etxean baino ez litzateke eskuzabala izango; etxetik kanpo, berriz, bere interesen alde jokatuko luke soilik.\nEkonomista feministek lan handia egin dute etxeko eta zaintza lanak ikusarazten, lan horien garrantzi ekonomiko eta soziala azpimarratzen.\nEkonomista feministek lan handia egin dute etxeko eta zaintza lanak ikusarazten, lan horien garrantzi ekonomiko eta soziala azpimarratzen, lan horiek kontatzeko metodoak lantzen, merkatuko lanekin dituzten loturak aztertzen, lan horien banaketa justua aldarrikatzen eta horretarako neurriak proposatzen.\nOrdaindu gabeko lanetan emakume eta gizonek betidanik izandako ardura eta emandako orduak oso diferenteak dira, eta asteko egunek guztiontzat ordu kopuru bera dutenez, denbora alde horiek lan merkatuan era islatuko dira. Emaitza orokorra da lan merkatuan emakumeen egoera gizonena baino nabarmen okerragoa dela. Asko laburbilduta, desberdintasun nagusiak honako hauek dira: emakumeen parte-hartzea txikiagoa da, hainbat lanbide eta lanpostu sexuaren arabera bananduta daude, emakumeek gutxiago kobratzen dute eta askotan haienprekarietatea handiagoa da.\nHartzen den herria hartzen dela, emakumeen jarduera tasa gizonena baino baxuagoa da. Euskal Herrian, hori lanaren banaketa sexual klasikoak utzitako arrastoa dela esan daiteke. Banaketa sexual klasikoa nagusi zen garaian, etxe gehienetan gizonak merkatuan aritzen ziren eta haien soldata zen familiako soldata bakarra, emakumeak etxekoandreak baitziren. Gaur egun, horrelako familiak egon badaude, baina kontuan izanda emakumeen sarrera orokorra lan merkatura XX. mendeko 80. hamarkadan finkatzen dela, ogi-irabazle bakarreko familia gehienetan dauden etxekoandreak zaharrak dira. Horrek ez du esan nahi gazteen artean horrelakorik ez dagoenik, baina kopuru aldetik ez dira ugarienak.\nBestalde, soldaten aldea nabarmena da eta soldaten arraila oso lotuta dago lan merkatuan ematen den banaketarekin. Lanpostu eta lanbide asko orekatuta dauden arren, oraindik ere badaude batzukoso maskulinoak direnak eta bete batzuk oso feminizatuta daudenak. Arazoa da, besteak beste, orokorrean maskulinoetan soldatak altuagoak izaten direla. Horretaz gain, emakumeak desagertzen hasten dira eskalako goiko postuetan, hau da, askoz gehiago kostatzen zaie zuzendaritza postuetara heltzea eta, jakina, postu horietan soldatak batezbestekoaren gainetik egoten dira. Emakumeak toki guztietan egoteak justiziarekin du zerikusia, baina, gainera, goi mailako postuetan egotea inportantea da, gazteentzako erreferentziak oso beharrezkoak direlako.\nPrekarietatea gaurko lan merkatuaren ezaugarri inportantea bilakatu da, baina ematen du oraindik datuak ez direla errealitate horretara egokitu eta, beraz, ez dituzte lan baldintza kaskarrak behar bezala neurtzen. Dena dela, prekarietatearen adierazle klasikoetara jotzen bada, hau da, behin-behinekotasuna eta partzialitaea aztertzen badira, garbi ikusten da emakumeen egoera gizonena baino okerragoa dela. Eta hori bereziki nabarmena da lanaldi partziala begiratzen denean, zeren eta enplegu partziala askoz zabalduago dago emakumeetan gizonetan baino. Enplegu partzialen ondorioak ez dira momentuan bakarrik jasaten (soldata partzialak); aitzitik, luzaroan mantentzen dira langabezia-prestazioetan, eta erretiroetan ere eragina izango dute.\nSarritan, hainbat esparrutan, baita ekonomikoan ere, hartzen diren erabakien atzean generoko rolak eta estereotipoak daude. Estereotipoek direla eta, emakumeak lan batzuetarako egokiak ikusten dira eta beste batzuetarako oraindik ere erabat desegokiak: ustea da arazo pribatuez interes handiago izaten dutela, eta ez hainbeste arazo publikoez;industriako lanpostuetarako desegokiak direla; nahiago dutela lanordu gutxiago egitea merkatuan, umeak hobeto zaintzeko; etxeko ardurak direla eta, errazago uzten diotela merkatuko lanari; lidergo-estiloak diferenteak dituztela; eta abar. Estereotipoen garrantzia eta indarra ez da huskeria. Estereotipo horiek pertsonen kontroletik kanpo daude, baina eragina izaten dute haiengan. Horrek desberdintasunei iraunarazten laguntzen die. Berdintasun ekonomikorako inportantea da estereotipo horiekin amaitzea.\nDesberdintasunek horrela jarraitzen duten bitartean, krisi ekonomikoek eragin diferentea izango dute batzuengan zein besteengan, eta horren adibide garbia oraingo Atzeraldi Handia da. Gainera, politika ekonomikoek (politika fiskalek, politika komertzialek, lan merkatuko politikek eta abar) errealitate horiez badute kontuan hartzen, seguruenik ez dira neutralak izango genero ikuspuntutik.\nEkonomia feministak proposatzen du aldaketarako ezinbestekoa dela ekonomiaren analisia merkatuetatik haratago eramatea, eta, horrekin batera, helburu ekonomikoak aldatzea. Jarduera ekonomikoen helburu nagusia bizitzak berak izan beharko luke, oraingoa eta etorkizunekoa, jendearena zein beste espezieena, eta planetarena ere bai. Kontua da, hain erakargarria den helburua aldi berean oso zabala dela, beharbada zabalegia eta, beraz, tokiko errealitateari egokitu beharra dago. Horretarako, inportantea da adostea zein den hemen bizi nahi dugun bizitza eta, hori adostutakoan, finkatu beharko litzateke helburu horretara iristeko zeintzuk diren beharrezko jarduerak, pentsatu beharko litzateke nola antolatu lehentasunezko jarduera horiek,eta baita botere publikoen aldetik zer espero daitekeen ere.


Lanbide Heziketako kultura ekintzaileari laguntzeko Enpresari programaren 20. edizioa hasi da - Área de prensa - Bizkaia.eus\nLanbide Heziketako kultura ekintzaileari laguntzeko Enpresari programaren 20. edizioa hasi da\n2020(e)ko abenduaren 14(a) 12:00\n2020-21eko deialdian 24 prestakuntza-zentrok parte hartu dute, eta 216 ideia aurkeztu dituzte, 563 ikaslek defendatu dituztenak. Guztira 70 ideia aukeratu dira proiektua garatzeko. Ekimena bultzatzen duten 184 ikasleek DEMA, Enplegu eta Ekintzailetza Foru Agentziaren laguntza dute.\nLaespada: "Fida zaitezte zuen ideiaz, zuen talentuaz eta zuen ahaleginaz"\nLanbide Heziketako ikasleen artean kultura ekintzailea bultzatzeko DEMA, Enplegu eta Ekintzailetza Foru Agentziak bultzatzen duen Enpresari programa 20. ediziora iritsi da\nIdeia-lehiaketaren bigarren fasearen aurkezpenean Teresa Laespadak, Enplegua, Gizarte Inklusioa eta Berdintasuna Sustatzeko diputatuak, topaketa egin du streaming bidez ekintzailetzako 70 ideietarako proiektuak garatuko dituzten 184 ikasleen zati handi batekin.\nBigarren atal honetan Enpresari programaren 2020-21eko ediziorako aurkeztutako ikasleetatik 563 eta 216 ideia hautatu dituzte.\nLaespadak amets egitera eta pasioz jokatzea animatu ditu ikasleak. Ideia bat duzue…, fida zaitezte hartaz, fida zaitezte zuen talentuaz, zuen adimenaz eta zuen ahaleginaz. Ez izan porrotaren beldur, gerta dakiekeen okerrena gauzak nola ez diren egiten ikastea baita , adierazi du.\nEnpresari programaren helburu nagusia Bizkaiko Lanbide Heziketako ikasleei enpresa bat sortzeko aukera hurbiltzea da, laneratzeko eta norberaren errealizaziorako baliagarria den aukera gisa, eta gazteen eta irakasleen artean enpresa-kultura zabaltzea.\nProiektuen lehiaketa programaren zati bat da eta, bertan, espiritu ekintzaile handiena duen enpresa-proiekturik onena eta enpresa-mundura bideratutako gaitasunak hobeto garatzen dituena saritzen da.\nLehiaketa hilabete batzuk barru amaituko da; orduan proiektuak aurkeztu eta defendatu egingo dira eta diplomak eta sariak emango dira, maiatzean ziurrenik. Deialdi honek sari hauek emango ditu:\n1. saria 1.500 €\n2. saria 1.200 €\n3. saria 1.000 €\n4. mailatik 10. mailara, 500 €\nGainera, enpresa-ideien lehiaketako ikus-entzunezko aurkezpen onenen sariak ere emango dira (ipad edo antzekoak).\n2001. urteaz geroztik egiten den programa honen XX. edizioa da hau eta Bizkaiko Lanbide Heziketan erreferentziazko enpresa-ekintzailetzako programa gisa sendotzen joan da, eta 2.300 ikasleri baino gehiagori lagundu die euren ideiak garatzen; programaren barruan ikasleek guztira 863 enpresa-proiektu egin dituzte.


Euskaldunak mendira joten du — Eibar.ORG | Eibarko peoria\nHemen zaude: Hasiera / Blogak / Amatiño / Euskaldunak mendira joten du\nEuskaldunak mendira joten du\nAmatiño 2015/06/11 00:10\nUdaberriro bezala, elur-uraren garaia da. Pirinioetako errekak, ur lasterrak gogoko dituzten turistez eta kirolzalez betetzen dira astebururo. Euskal jendea nagusi da inguru hauetan. Ahuntzak mendira jotzen omen du eta euskaldunak ere bai.\nElurrarenak egin zuen arestian. Orain, berriz, elurra urtzeko sasoia da, elur-uraren garaia. Pirinioetako latsak inoiz baino urtsuago doaz maldan behera, sakan estu-mestuen artetik, noiz erreketan barrena zabalduko zain eta, itsasorantza, ibaiak nagusituko.\nPirinio hurbilean, Nafarroan nahiz Huescan, haratago joan beharrik gabe, rafting, kayak, barrankismoa edo hidrospeed (bodyboarden antzerako, baina errekan) praktikatzeko hainbat abagune dago, Eska (Erronkari), Irati (Aoiz), Veral (Anso), Subordán (Echo), Gállego (Murillo) eta Ara (Ordesa) erreketan zehar.\nLagun-taldeek eta familiek rafting moldea izaten dute gustukoen, sei, zortzi edo hamar persona elkarrekin joateko aukera eskaintzen du-eta, gaztetxo eta guzti, lehen eta bigarren arrisku-mailan behintzat.\nOker ez banago, zazpi arrisku-maila daude eta, laugarrenetik gora, nolabaiteko eskarmentu eta teknika handiak behar izaten dira, erreka-olatuak dezente galantak eta pasarteak mehar samarrak izan baitaitezke.\nZenbaitek besterik uste arren, euskal jendea nagusi izan ohi da inguru hauetan. Auskalo zein ote arrazoia, baina, ahuntzen pare, euskaldunak mendira joten du nonbait.\nHurrengoan hobeto. Lehorrago, behinik behin.\nAldi berean, erreka berean (Gállego), gazte-txapelketa. Lehiakide-zerrenda Aitzolez, Aintzanez, Beñatez eta Malenez josita dago.


Lorea Agirre eta: «Erru gutxiago behar dugu, eta oxigeno gehiago» | Gizartea | Berria\nLorea Agirre eta Begoña Garaikoetxea. Euskara, Aurrera egitasmoaren sustatzaileak\nLorea Agirre Jakineko zuzendariak (Beasain, Gipuzkoa, 1968) gazteei aitortu die euskararen aldeko manifestazio nazional bat antolatzearen meritua, haren sustapenean haiekin alboz albo ibiliagatik. Besteak beste, Begoña Garaikoetxea (Iruñea, 2001) Gazte Euskaltzaleen Sareko kidearekin. Euskararen normalizazioaren aldeko bi belaunaldi ordezkatzen dituzte biek, baina agerikoa da konplizitatea.\nEuskararen aldeko manifestazio nazional batera deitu duzue. Aspaldian gehiago izan dira zerbaiten kontrakoak.\nBEGOÑA GARAIKOETXEA: Uste dut badela garaia zer nahi dugun esateko. Eta nahi duguna da euskara normalizatzea Euskal Herrian eta aukera eta eskubidea izatea euskaraz hitz egiteko. Baieztapenetik hitz egiteak lagun dezake herriaren sektore handi bat horrekin identifika dadin.\nLOREA AGIRRE: Nire ustez, deialdi honen berezitasuna da gazteek iniziatiba hartu izana, zer eta euskararen aldeko manifestazio nazional bat antolatzeko. Uste dut berria dela, eta beharrezkoa dela, sinbolizatzen duelako belaunaldi berri bat badatorrela. Poza eta ilusioa piztu ditu euskalgintza zibilean, eta jendearen artean ere bai.\n«Herri bultzada bat» aldarrikatu duzue. Iragan mendean izan zen halakorik, baina oso bestelako testuinguru batean. Egoeraren larritasuna izan daiteke nahikoa pizgarri gaur egun?\nL.A.: Ezin da alderatu, baina lezio bat edo beste atera daiteke. Batetik, 1950eko hamarkadako berpizkunde hura oso norberaren edo taldearen ardatzean kokatutako zerbait zen, eta, bestetik, euskararen borrokak ezaugarri asko hartu zituen, agian ordura arte inoiz izan gabekoak: antifrankista zen, aniztasunaren onarpenaren lehen zantzuak ikusten ziren... Eta bizitzeko modu bat ematen zuen euskarak. Uste dut egun ere badaramala berekin mundu hobe eta bizigarriago baten hazia, feminismoak, ekologismoak edo ekimen komunitarioek dakarten bezala. Zentzu horretan, gustatzen zait manifestuak dioena: euskararen patuaz kezka duen edonork dauka lekua hemen, eta euskaltzale izate hori ez dago hizkuntzarekin bakarrik lotuta, mundu justuago baten ikuskerarekin baizik.\nEuskaraz bizi ahal izatea jarri duzue xedetzat. Zein dira, epe hurbilean, behar premiazkoenak?\nB.G.: Nafarroatik hitz eginez, zonifikazioa amaituko duen lege bat. Ez da posible gaur egun Nafarroa zonifikatua egotea, eta %60k inolako harremanik ez izatea euskararekin. Batxilergora arte, Erriberriko edo Tuterako jendearekin harremana izan arte, ez nintzen kontziente haiek etorri behar dutela Iruñera eta euren herria utzi euskaraz ikasi ahal izateko. Uste dut oso anakronikoa dela guztia.\nL.A.: AEK-k esan duena jende askoren aldarria da: euskara doanekoa eta unibertsala; alegia, Hegoaldean gaztelania ikasteko dugun aukera berberarekin. Bestalde, euskararen ofizialtasuna lurralde osoan; ez izatea lurralde zati batean eskubidedun eta handik bi kilometrora ez. Eta, eskubidea den heinean, administrazioak zerbitzu guztiak bi hizkuntzetan eskaintzea. Oinarrizko gauzak dira; oso aratzak eta justiziazkoak.\nInstituzioen eta gizarte zibilaren arteko akordioa ere aldarrikatu duzue. Bada baldintzarik?\nL.A.: Lekuan-lekuan asko aldatzen da, baina, edozein kasutan, jauzi kualitatibo bat eman beharrean gaude. Egiten den politikaren arabera, hau izan liteke Santander edo Katalunia. Zeren badaude baldintza objektiboak hizkuntza politiketan jauziak emateko. Baina eman egin behar dira. Euskarak etorkizuna izango badu, kultura bat behar du, iruditegi bat, lur bat, izateko zergati bat. Alegia, kontzientzia linguistikoa, soziolinguistikoa... Hori dena beharrezkoa da. Hizkuntza bere hutsean erakusteak ikusi dugu zer ekarri duen: erabilera eza.\nB.G.: Aurrerapausoak oso mantso ematen dira. Bestalde, uste dut beharrezkoa dela euskaraz bizitzeko beharra sentitzea. Ezin da gertatu euskaraz ikastea baina aisialdi espazioetan ezer ez egotea euskaraz. Euskaraz hitz egiteko baldintzak behar dira, eta, gaur-gaurkoz, instituzioek ez dituzte bermatzen gutxienekoak.\nKonpromisoa beharko dela diozue, orain arte bezala. Badago konpromisoa frustrazio bihurtzeko arriskurik euskalgintzan?\nB.G.: Argi dago guk eutsi behar diogula euskarari, baina, etengabe oztopoak jartzen badizkigute eta baldintzarik ez badigute jartzen euskaraz hitz egitean eroso sentitzeko, frustrazioa sor daiteke, bai.\nL.A.: Erru gutxiago behar dugu, eta oxigeno gehiago. Euskaraz arnasa hartzeko modurik eman gabe, ito egiten gara, eta zer hizkuntzatan hartzen dugu arnasa? Bada, mundua eskaintzen digun horretan. Frustrazioari dagokionez, konpromisoa bihur daiteke frustrazio, bai, baina...\nBaina horretan aski zailduta dago euskalduna?\nL.A.: Bai. Borroka luzeak dira, eta hamarkadak daramazkigu. Hari horrek segitzen du. Pentsamendu pixka bat existentzialista da, baina borrokatze hutsa garrantzitsua da. Zerbait lortzeko borrokatu eta lortu ezean uztea, hori oso neoliberala litzateke. Hala eginez gero, gurea amaituta legoke. Azken ehun urteetan errepikatu den historia bera da: muin bat dago oso-oso kontzintziatua, eta horrek ekarri du euskara honaino. Muin hori badago. Batzuetan gehiago irradiatzen du besteetan baino, baina frustrazioa guretzat luxua da.\nB.G.: Borrokak oso gorabeheratsuak dira, baina uste dut larunbateko mobilizazioaren modukoak badirela garaipen txikiak, ikusteko badirela hainbat lagun borroka berean lerratuta. Horrek animatzen eta motibatzen du.\nGazte Euskaltzaleen Sarea sortu da. Zer ekarriko dio gazte mugimenduari, eta zer mugimendu euskaltzaleari?\nB. G.: Uste dut gazte askorentzat helduleku moduko bat izango dela, euskararen alde borrokatu nahi baina horretarako modurik topatzen ez zuten horientzat. Halaber, gazteok borroka honen lekukoa hartu izanak, euskalgintzarekin elkarlanean, aldaketa ekar dezake borroka moldean. Askotan, itxura zaharkitua hartu izan zaio euskararen aldeko borrokari, beste belaunaldi baten kontua balitz bezala, baina, aldiz, oso egoera larriak gertatzen ari dira, guri zuzenean eragiten digutenak. Gazteak lehen lerroan jarriko gara orain, salatzeko zer egoeratan gauden eta esateko zer nahi dugun.\nL. A.: Belaunaldi bakoitzak arazoak bere modura bizi ditu, eta uste dut interesgarria dela beste eragile bat sortzea, gazteek sortzea, eta, gero, lankidetzan aritzea. Batzuetan, esan ohi da gazteak ez datozela edo erreleborik ez dagoela. Honetan ikusi dugu baietz. Kontua da eurek egin behar dutela, euren modura. Egitura batzuek balio izan diote belaunaldi bati, baina agian beste bati ez. Beldurrik ez da eduki behar moduak aldatzeko. Gainera, haien egiteko modua interesgarria izan da: beraiek egin, baina, gero, partekatu eta lankidetza bilatu. Hori garrantzitsua iruditzen zait, zeren sektarismoaren garaiak pasatu zirelakoan geunden, baina oraindik asko ikusten da, eta uste dut hemen bakarka gauza gutxi egin daitekeela.\nPolitizaziorako eremu erakargarria izan daiteke euskalgintza egun gazteentzat, feminismoa den eta ekologismoa izan daitekeen modu berean?\nB. G.: Feminismoak erakutsi digu ikusten zer problematikak zeharkatzen gaituzten, eta euskararekin ere uste dut ari dela gertatzen hori. Eskubide urraketen kontzientzia hartze bat badago, zuzenean ukitzen baikaituzte. Ez da normala Ipar Euskal Herrian azterketak euskaraz egin ezin izatea, Nafarroan unibertsitatean graduak euskaraz ez izatea... Argi dako kontu politikoa dela, eta uste dut badela aktibaziorako gaia.\nL. A.: Feminismoak hainbat lezio eman dizkigu, eta horietako bat da aniztasunaren aldarria, eta aniztasun horrekin elkarrekin borrokatu behar dela. Eta feminismoak erakutsi digun beste lezio bat da lekuan-lekuan egin behar direla politikak. Galdetuko bagenu Euskal Herrian, lekuan-lekuan, feminismoak zer beste borroka ahizpa ditu? Bueno, ba, bat oso garbia euskararena da. Uste dut feminismoak erakutsi digula ezin dela aniztasunaren eta eskubideen defentsa egin hiztunen defentsa egin gabe; eta alderantziz: hizkuntzaren defentsan ezin dela ibili jendearen aniztasuna eta eskubideak onartu gabe. Orduan, halabeharrez, gurean koherentzia politikoan lotuta dauden bi borroka dira. Azken urteetan hori asko landu da, eta uste dut indargune handi bat dela hori ulertzea.


Itzulera | Diccionario Cear\nErrefuxiatua bere jatorriko herrialdera itzultzea.\nItzulera ez antolatuak eta antolatuak izan daitezke eta bi baldintza behar dituzte betiere:\nDuintasunez: ihes egin zuten herrialdera libreki itzultzea erabakitzen duten pertsonek ez dute tratu txarrik pairatu behar, ez du ezarritako baldintzarik egon behar itzul daitezen, ez dituzte modu arbitrarioan banandu behar beren familietatik eta agintari nazionalek erabateko errespetuz tratatu behar dituzte, beren eskubideak osorik berreskuratzea barne.\nSegurtasunez: beren herrialdera itzultzea libreki erabakitzen duten errefuxiatuak segurtasun juridikoz egin behar dute (adibidez, zigor arbitrarioen arriskurik gabea, amnistiak); segurtasun fisiko eta psikologikoz (adibidez, segurtasun pertsonaleko berme publikoak, integritatea, ez-diskriminazioa, jazarpena edo zigorra izateko susmorik eza), eta segurtasun materialez (adibidez, lurrerako eskubidea edo bizimodu duinerako beharrezko bitartekoak), besteak beste.\nArreta berezia eman beharko zaie, besteak beste, honako gai hauei, segurtasuna eta duintasuna bermatzeko: itzulera-testuinguruko baldintzak gatazka armatu bat izan denean; biztanleria-talde jakin batzuen premia espezifikoak; eta\naberrigabeek izan ditzaketen zailtasun gehituak.\nErrefuxiatuen itzulerak borondatezkoa behar du izan eta ez du urratu behar ez-itzulketaren printzipioa.\nErrefuxiatuentzako Nazio Batuen Goi Komisarioa (UNHCR)\nPérez de Armiño, K. (2000): ‘Retorno’, en Diccionario de Acción Humanitaria y Cooperación al Desarrollo. Hegoa Institutua, Universidad del País Vasco / Euskal Herriko Unibertsitatea.


Alzolaras eta Aizarnako parrokiaren arteko hitzarmena | danbolin\nAlzolaras eta Aizarnako parrokiaren arteko hitzarmena\nAizarnako eliza ezagutzen ez duenak, zaila izango du idatzi hau osoan ulertzea, hilobiak eta kapila non kokatzen diren ez dakielako. Dena den, jakin-mina duenak nahikoa du bisita bat egin eta eliza honetan duten kokapena ezagutzea.\nAspalditik nuen esku artean dokumentu zahar hau eta irakurtzea zaila egiten zitzaidalako gordeta nuen ordenagailuan. Atzera botatzen nuen askotan, noizbait itzulita aurkituko nuelakoan, baina ez dut aurkitu eta lasai-lasai irakurri ondoren, ulertu dudana argitaratuko dut ondorengo lerro hauetan.\nAizarnako historiaren barruan sartzen dut 1750.urtean eskuz idatzita dagoen dokumentu zahar hau, Alzolaras Jauregikoen eta Aizarnako parrokiaren arteko hitzarmena baita.\nAlzolaraskoek, San Frantzisko de Asisi eskainitako kapila bat zuten Aizarnako elizan eta bi hilobi ere bai bere inguruan, familiakoak hobiratzeko. Hilobi hauei idatzi honetan “Carneros” deitzen diete; euskarara itzultzean “haragi tokia” esan nahi du, gorputzak bertan sartzen zirelako alegia.\nJabegoa berauena zen eta mantenua ere berauek egiten zuten, 1750 urtean Aizarnako parrokiari transferitu zizkioten arte. Alzolaraskoek baserri bat baino gehiago zituzten Aizarna bailaran eta hauen diru ordainekin egiten zituzten mantenu lanak. Baserri hauetako bat “Benezia” zen eta etxe honetakoak arduratu dira urteetan zehar kapila hau zaindu eta apaintzeaz.\nDokumentua Juan de Egaña eskribauak idatzita dago. Aizarnako parrokiaren izenean, bertako erretore zen Juan de Aranburuk sinatzen du, eragin handiko gizonekin batera. Alzolaraskoen izenean, Urdanetako erretore zen Bartolome de Larrazabalek sinatzen du, honi eman baitzizkioten botere guztiak horretarako.\nDokumentua irakurri ondoren badirudi Aizarnako parrokiak obrak egin nahi zituela eliza apaintzeko, eta horretarako hilobien berriztatzea eskatzen zuen. Hau izan zen arrazoia Alzolaraskoen ondare hauek parrokiaren esku uzteko.\nHitzarmen honetan Alzolaraskoek baldintza batzuk ezartzen dituzte eta honelako zerbait diote: berrikuntzaren gastuak parrokiak egin behar ditu eta hilobiak ezin dira puskatu. Parrokiak ere ezin du beste inoren eskuetan utzi ondare hau, eta armarria agerian egon behar du, hilobi edo kapila ondoan. Gaur ere armarri hau hala ikusten da kokatuta.\nArgazkirik ez daukagu eta ez dakigu zer itxura zuen leku honek berrikuntzak egin aurretik. Nik uste, lurzoruan eserlekuak, ganderailuak eta argizaiolak izango zituztela, familian hildakoei beilaldiak egiteko. Aldare nagusitik oso hurbil dagoen lekua da eta okupatzen zuten lurzorua, libre uztea izango zen hitzarmen honen helburua, gero erretaula eta berak duen aldarea kokatzeko.\nEgun erretaularen aldare honek, hilobi bat tapatu egiten du, argazkian ikusten den bezala eta losa erraldoiaren zati bat ere agerian dago. Beraz hilobi hau kondenatu egingo zuen berrikuntza honek. Parrokiaren esku utzi zituzten bi hilobi hauek 1750.urtean, baina geroztik ere Alzolaraskoek kapila hau erabili dute. Nik neuk ez ditut ezagutu, baina adineko jendeak gogoan ditu famili honetako kideak kapila honetan.\nHauek laburbilduta, nik dokumentu honetan irakurri eta ulertzen ditudan pasarte garrantzitsuenak. Dokumentu honek aurre azala gehi zortzi orrialde ditu guztira.\nPrevious Article [ARGAZKIAK] Giroak ez du hutsik egiten Aizarnan\nNext Article Herria "denon artean" aztertzeko ibilaldia egin zuten larunbatean\n· Ekaina 2022 (1)· Maiatza 2022 (0)· Apirila 2022 (1)· Martxoa 2022 (0)· Otsaila 2022 (1)· Urtarrila 2022 (0)· Abendua 2021 (1)· Azaroa 2021 (1)· Urria 2021 (0)· Iraila 2021 (0)· Abuztua 2021 (0)· Uztaila 2021 (1)\nEzohiko udalbatzarra egingo dute gaur arratsaldean\n265. Hormigoizko sugelindarea\n150 ikusle bildu dira antzerki asteko lehen asteburuan\nKartoizko eskulturen erakusketa ikusgai izango da gaurtik asteazkenera bitartean jubilatuen tabernan


TEKNOLOGIA artea da: febrero 2008\nTEKNOLOGIA artea da\nLan proposamenak 2 dbh 2eb\nLAN PROPOSAMENA: MOTOR ELEKTRIKOA ETA MEKANISMOAK\nLan proposamen honek bi atalez osatuta dago:\n1) Diseinatu eta egin ondorengo baldintza hauek beteko dituen motor elektriko sinplea. Ez du indar handirik izango, indar hori areagotzeko aukera bi izango genituzke:\nü 15 edo 22,5V-eko tentsioak erabiltzea 4,5V-eko zenbait pila seriean loturik.\nü Espira(bira) askoko harilak erabiltzea.\nEdozeinekin indar magnetiko handiagoak lortuko genituzke.\nPila pare bat besterik ez ditugu erabili nahi eta ez dugunez oso haril handia eraiki nahi, motorrak pisu gutxiago eta arinago bira egin dezan, ahalik eta gehien murriztu behar dugu marruskadura hurrengo tokietan:\nü ardatza eta euskarrien artean,\nü eskuilatxoak eta kolektoreen artean.\n1. Gehienez, 9V-ekin funtzionatu behar du (4,5V-ekin badabil hobe).\n2. Orekaz eta nahiko bizkor eman behar ditu birak.\n3. Ahalik eta material gehien birziklatuko da.\n2) Ondorengo mekanismoen artetik bi aukeratu eta erabili tailerreko motor elektrikoaren abiadura zirkular handia eraldatzeko.\ni. Torloju eta kremailera (elementuak tailerrean daude).\nii. Espeka edo eszentrikoa (goitik behera egin beharko dituzue).\niii. Bira eta biradera (goitik behera egin beharko dituzue).\niv. Torloju amaigabea (elementuak tailerrean daude).\nü Aukeratutako mekanismoekin ezin baduzue lortu, ipin iezaiozue motorraren ordez biradera bat eskuz abiadura emateko.\n1. Mekanismoen artetik bat, gutxienez, zuek goitik behera egindakoa izan behar da.\n2. Etengabe martxan egon behar da, hau da, ez da trabatu behar.\n3. Kontrolatzeko zuek egindako etengailua erabiliko duzue.\nArgitaratuta Tomas Vivas en 4:27 No hay comentarios:\nLan proposamenak 1 dbh 1eb\nBi arrapala diseinatu eta eraiki, bertatik bola bat jausten uzteko; honako baldintza hauek bete behar dituzte:\n1. Arrapala bakoitzaren luzera osoa gutxienez 20 cm-koa izan behar du.\n2. Arrapaletako batean bolak denbora luzea beharko du bidea egiteko; bestean, berriz, oso denbora laburra.\n3. Bolak ez du inoiz gelditu behar ibilbidean zehar.\n4. Arrapala biak erraz gorde behar dira kutxa barruan.\n5. Arrapala biak lotuko dituen dispositiboa eraiki. Kontutan hartu bigarren arrapalak ez duela bola askatuko, lehenengoaren bola beheraino iritsi arte. Berdin dio lehen arrapala motela zein bizkorra den.\n6. Osagaiak lotzeko erabiliko dituzuen kolak: kola zuria, kola termo-fusiblea eta kola unibertsala.\n7. Funtzionamendua: arrapala bateko goiko aldetik bola askatu eta gelditu barik arrapalatik beheraino joan behar du. Behera heltzerakoan dispositibo bati eraginda beste arrapalako goian dagoen bigarren bola bat askatuko du. Bigarren hau gelditu barik ere beheraino heldu behar da\n8. Proiektua eraikitzeko, edozein material erabil daiteke (zura, kartulinak, kartoia, kortxoa, e.a.).\nArgitaratuta Tomas Vivas en 13:24 1 comentario:\n1. ikasgaia robotika II\nEa orain zer gertatzen den!!\nOrain arte page-not-found-era bidali izan nau\nArgitaratuta Tomas Vivas en 13:16 No hay comentarios:\n1. ikasgaia robotika\npostak, idazteko tokiak dira.\nhau post-a da!!!!\nlotura iraunkorretik etorteko\nArgitaratuta Tomas Vivas en 12:52 No hay comentarios:\nLan proposamenak 4 DBH 1 eba\nLan proposamenak 3 DBH 1 eba\nLan proposamenak 2 DBH 1 eba\nLan proposamenak 1 DBH 1 eba


interkooperazioa | Ilunkaran\nTag Archives: Interkooperazioa\nOtsaila 10, 2013 1:03 pm ⋅ 10 Comments ⋅ naroa Kooperatibak eredu sozioekonomiko alternatibo gisa ulertzen ditut. Askok ulertzen ditugu horrela. Merkatu kapitalistan egonda ere, bestelako balio eta printzipioak dituzten erakunde gisa. Kapitala tresna gisa dutenak, helburu gisa baino. Izan ere, kooperatiben funtsa komunitatearen garapena da. Oinarrian hori da. Beste kontu bat da egungo kooperatiba batzuen oinarria zein den, zergatik sortzen diren kooperatibak, kooperatibako kide batzuen helburuak zeintzuk bihurtu diren, eta abar luze bat.\nHala ere, ez da nire asmoa kooperatiba batzuen norabidearen (edo noranzkoaren?) inguruko hausnarketa egitea, baizik eta azken aldian gero eta nabarmenago egiten zaidan interkooperazio eta elkartasunaren garrantzia aldarrikatzea.\nMONDRAGON adibide gisa hartzen badugu, bere gorabehera guztiekin, esango nuke bere arrakastaren gakoetako bat sortutako interkooperazioa, sarea bera, dela. Izan ere, zailtasun zein erronka berrien garaian printzipio eta helburu berak (antzekoak akaso) dituzten norbanako zein erakundeen arteko kolaborazioa gakoa bihurtzen da. Iraultzarako bezala, antolaketa eta sareak ezinbestekoak dira proiektu komunitario, lokal baina global, baterako. Krisi garaiko kudeaketa aztertzen ari naiz nire tesian, eta hori berori ikusi dut garbien: interkooperazioa eta kooperatiben arteko elkartasuna eta konpromisoa finkatuta eta egituratuta egotea zein garrantzitsua den. Kooperatibak alternatiba erreala izan daitezen zeinen garrantzitsua den kooperazioa.\nHorren harira, eta Gipuzkoko beste txoko baten, Talaios Kooperatibako lagunek (Beñat Irasuegi, Unai Gorrotxategi eta Gorka Juliok) Olatukoop egitasmo interesgarria jarri dute martxan. Nolabait, orain dela 50-60 urte Debagoienean sortutako interkooperazioa eta elkartasunaren olatua egungo mugimendu kooperatiboan sortu nahi dute, eta horretarako oinarriak definitu dituzte. Etorkizun oparoa duena, egungo egoeran gero eta garrantzitsuagoa baita irla kooperatiboen sarea sortu eta indartzea.\nPosted in: herrigintza, Nire hausnarketak, sareak ⋅ Tagged: arrasate, bakalhau, demokrazia ekonomikoa, ekonomia, elkartasuna, hausnarketa, interkooperazioa, koop, kooperatibismoa, kooperazioa, mondragon, olatukoop, sareak, talaios CIRIECen XIV. topaketak: kooperatibak krisiari aurre eginez\nEkaina 23, 2012 12:46 pm ⋅ 2 Comments ⋅ naroa Twitter-en egin ditugu txio batzuk, eta jakingo zenuten azken egunotan Donostian eta Oñatin izan garela, kooperatiben eta ekonomia sozialaren inguruko topaketetan. Aurtengoan, Deustuko Unibertsitatea eta Euskal Herriko Unibertsitatearekin batera, Mondragon Unibertsitateak (MIK Ikerketa Zentroa tartean) antolatu ditu CIRIECen XIV. topaketak.\nInteresgarriak izan dira topaketak, hainbat gairen inguruan aritu ginen. Eztabaida, mahai inguru, irekiera eta itxiera ekitaldietan kooperatibak alternatiba gisa aurketu dira. Alternatiba gisa, krisi multidimensionalari aurre egiteko. Blog honetan behin baino gehiagotan aipatu bezala, krisiaren aurrean kooperatibek erresistentziarako hainbat tresna dituztela. Hala ere, eredu horretan sakondu behar dugu, kontuan izanik paradigma ekonomikoaren aldaketa datorrela dirudiela, enpresen eskalak eztabaidagai izaten ari direla, produkzio eredu berriak planteatzen ari direla…\nTestuinguru honetan, iruditzen zait nire tesian aztertzen dudan interkooperazioa aspektu gakoa dela kooperatiben biziraupen eta transformazioan. Aurreraxeago txertatu dudan power pointean ikusiko duzue Arrasateko Kooperatiben Esperientzian garatutako tresna gakoetako bat, Lagun-Aro, eta tresnaren aplikazioak ekarritako ondorioak. Artikulua ere txertatuko dut, publikatzen denean…\nBestalde, audio interesgarri bat duzue jarraian, Euskadi Irratian Lanki-ko ikertzaile den Iñigo Iñurrategi eta Fagorreko Lehendakari den Joxean Alustizarekin. Bertan kooperatibek eskaintzen dituzten aukerak dituzte mintzagai. Minutu batzuk hartzea gomendatzen dizuet.\nPosted in: artikuluak, berriak, ikusentzunezkoak ⋅ Tagged: AKE, arrasate, CIRIEC, fagor, interkooperazioa, jardunaldiak, koop, krisia, lagun-aro, lanki, MIK IISJren Nazioarteko Kongresua Oñatin: Ekonomia Soziala\nUztaila 6, 2011 5:50 pm ⋅ Leave a Comment ⋅ naroa Uztailaren 6tik 8ra Oñatiko Unibertsitate zaharrean nazioarteko kongresua dugu, Ekonomia Sozialari buruzkoa: “IISJ Congreso Internacional: La Economía Social”. Ekonomia soziala zer den entzunda izango duzue, helburu sozialak bilatzen dituen enpresa-ekonomia eredua. Zenbaitzuek beren presentzia dudan jartzen duten arren, kooperatibak ekonomia sozialeko erakundeak dira, hala kontsideratzen dira. Kooperatibekin batera, zeintzuk agente ekonomiko zein sozialak diren, GKEak ditugu, besteak beste.\nEkonomia Soziala lantzen duen kongresu honetan MU Enpresagintza – MIKeko ikertzaileok ere parte hartu dugu, bai antolakuntzan, eta baita gure ponentziekin ere. Nik ere hartu dut parte, nire tesian lantzen ari naizen gaiaren lehen emaitzak aurkezteko. Zer aurkeztu dudan? Ba Mondragon Korporazioa aurkeztu dut, 2 diapositibatan laburtuta, ezaugarri gakoekin. Ondoren, azken urteetako salmenten bilakaera aitzakia gisa hartuta, kooperatibek dituzten krisia kudeatzeko tresnak azaldu ditut. Alde batetik, kooperatibek duten malgutasunerako gaitasuna ardatz dituen neurriak aipatu ditut: aurrerakinen murrizketa, interesei uko egitea (kapitalizatuz, adibidez), aurre-erretiroak… Beno, hainbat neurri, post batzuetarako ematen duen gaia (tesi baten zati baterako ere bai, jakina). Bestalde, Arrasateko Kooperatiben Esperientziaren baitan sortutako erakunde eta tresnak ere aipatu ditut, Lagun-Aro eta Zerbitzu Zentralak kontuan izanik, besteak beste. Lagun-Aroren Enplegu Laguntza Prestazioa da aipagarriena, beharbada. Kooperatiben arteko interkooperazioa ardatz duena. Hor ditugu bazkideen birkokapenak, adibidez. Tresna horrek kooperatiba batean dagoen pertsonal beharra eta soberan duenaren arteko elkartrukea du ardatz. Beste tresna garrantzitsu bat, kooperatiben artean dagoen elkartasunaren seinale garbia, emaitzen birmoldaketa da. Zer den emaitzen birmoldaketa? A eta B kooperatibak baditugu, eta Aren irabaziak Brenak baino handiagoak badira, bien arteko parekotasuna bilatzea da, emaitzen zati bat elkarbanatuz. Gauza bera gertatzen da galeren kasuan. Galerak ere sozializatu egiten dira eta, arraroa dirudien arren, Ak galerak baditu, baina Brenak baino txikiagoak badira, emaitzen zati bat Bri pasako dio, bere balantzea oraindik ere negatiboagoa izatea lortuz. Ez da, badirudien arren, gauza teoriko bat. Aurreko krisialdietako txostenetan ikusi nuen islatuta kasu hori.\nBeno, gaurkoz nahikoa hitz egin dizuet nire tesiari buruz, ezta? Posted in: Nire hausnarketak ⋅ Tagged: arrasate, elkartasuna, interkooperazioa, koop, krisia, lagun-aro Izan zaitez BERRIA Laguna!\tEgutegia


Greziako erreferendumaren planak negoziazioei ateak itxi nahi dizkiela esan du Alemaniak\nAlemanian guztiak baina lurperatu larunbatean (27 June) negoziazioak Grezian mantentzeko lehenetsi, sorpresa erabaki bat Greziako lehen ministro Alexis Tsipras erreferendumaren deitu zuen ezer eztabaidatzeko baina nola porrota aurre ezker esanez. Kezkatuta herrialdeko lehenetsiez zitekeen eta baita eurogunean uztea, greziarren batzuk ilaran kutxazain automatikoetan funtsak kentzeko, ez ziren Atenasen izua seinaleak nahiz. Askok sounded defiant, esanez Tsipras eskaini zien aukera garrantzitsu bat bere patua zehazteko. Eurogunean finance ministroek Bruselan bildu zer izan dira akordio bat Grezia erreskatatzeko zorra big asteartean (30 ekainean), nazioarteko bailout bat iraungitzen denean ordainketa bat berankorren batetik azken negoziazio bat izan nahi du.\nBaina Tsiprasek gaueko erdian eman zuen harriduraz ohartarazi zuten haien eskaintza baztertu zuela eta hautesleei astearteko epea amaitu ondoren bakarrik jarriko ziela, bata bestearen atzetik eztabaidatzeko geratzen zen guztia "B Plana" zela esan zuten. Nola mugatu lehenetsitako kaltea.\n"Ez dugu negoziazio gehiagorako oinarririk", esan du Wolfgang Schaeuble Alemaniako Finantza ministroak. "Argi dago Greziarekin ezin dugula sekula ezusteak baztertu, beraz, beti egon daiteke itxaropena. Baina lehendik hitz egin dudan nire lankide batek ere ez du ikusten orain egin dezakegunerako aukerarik".\nAlexander Stubb finlandiarrak "baliteke oso egun tristea izatea, bereziki Greziako herriarentzat. Erreferendum honen iragarpenarekin funtsean negoziazio gehiagorako atea ixten ari garela uste dut".\n"Eurotaldearen baitan nahiko adostasun dago ezin dugula programa dagoen bezala luzatu eta, ondorioz, B plana A plana bihurtzen dela defendatuko nuke".\nGreziako Finantza ministroak Yannis Varoufakis esan zuen bailout luzapen bat sakatu litzateke denbora erreferenduma eutsi emateko.\n"Egoera horietan aste batzuetan luzapena izan beharko genukeela iradokiko diegu jendea entzun dadin", esan dio Reuters agentziari.\nBaina bere euro eremuko hainbat homologok horrelako grazia epea baztertzen dutela dirudi. Schaeuble alemaniarrak esan zuen: "Greziak negoziazio mahaia utzi du eta, beraz, asteartean programa amaitzen den egoeran gaude, negoziazio gehiago ez dagoelako".\nWith Greziako banku gehienak asteburuan itxita, ez zegoen izua seinale Atenasko kaleetan. Jaurlaritzako funtzionarioek esan ez zen plan no kapital kontrolak bajak mugatzeko litzateke inposatu behar.\nBaina Poliziak segurtasuna estutu zuen kutxazain automatikoen inguruan iluntasunean lerro batzuk sortu zirenean Tsiprasen lehen orduetako telebistako hitzaldia amaitu bezain laster.\nGreziako Bankuak esan du "ahalegin handiak" egiten ari dela makinak hornituta egon daitezen.\nGai erlazionatuak:bermatzeko makinak egongo hornitutaezaugarrifull-imageahalegin handi\nEuroaren geroago erantzuteko Greziako eurogunean funtzionarioek gabe